इन दो मामलों में तो बात खुल गयी, लेकिन क्या हम इस बात से इंकार कर सकते हैं कि ऐसे बहुत से मामले सामने नहीं आ पाते हैं तो कई लोग धन और सेक्स के लालच में जान बूझकर भी सूचनाएं साझा करने लगते हैं. इस मामले में कई लोग अपने कुछ ऐसे राज बता देते हैं अथवा फेसबुक पर कुछ ऐसी आपत्तिजनक फोटो या वीडियो शेयर कर लेते हैं, जिनके सरेआम होने पर अपनी इज्जत के भय से वह देश से गद्दारी कर बैठते हैं. जाहिर है ऐसे में कई स्तर पर हमें सुरक्षा के बारे में विभिन्न संस्थानों में जिम्मेदार पदों पर बैठे लोगों को जागरूक करना होगा. हालाँकि, इन मामलों को ध्यान में रखते हुए एक गाइडलाइन्स तैयार की गई है जिसे भारतीय सेना के वरिष्ठ, कनिष्ठ अधिकारियों को सोशल मीडिया को यूज करते समय सख्ती से फॉलो करना होगा. जानकारी के अनुसार, इसमें सैनिकों को फेसबुक जैसी सोशल साइट पर भी अश्‍लील चीजें देखना सख्‍त मना है, तो अपनी वर्दी की फोटो को फेसबुक और व्‍हाटसप पर पोस्‍ट करना सख्‍त मना है. यह इसलिए किया गया है ताकि सेना के जवानों को वर्दी में होते हुए उनके रैंक का पता चलने का खतरा रहता है, जिससे शत्रु देश का कार्य आसान हो जाता है. इसी तरह इस गाइडलाइन में, सेना के जवानों को अपनी रैंक, बॅटालियन या उनकी कहां पोस्टिंग है, ऐसी किसी भी जानकारी को सोशल मीडिया पर शेयर करना मना है तो किसी भी सैनिक के लिए सोशल मीडिया पर किसी अनजान की फ्रेंड रिक्‍वेस्‍ट एक्‍सेप्‍ट करना मना किया गया है.